Downloaded from YTS.MX
Official YIFY movies site: YTS.MX
NETFLIX PREDSTAVLJA
Zovem se Asha Maurya.
I željna sam života.
Strpljiva sam.
Snalažljiva.
I prirodni sam talent u kuhinji.
OBOŽAVA DJECU
Majčinska u srcu, žudim za obitelji koju ću hraniti.
Ekonomistica danju,
živim miran, tradicionalan život noću.
Hobiji su mi gurmanski objedi
i opuštanje kod kuće.
Rođena sam sportašica,
s neiscrpnom energijom.
Tražim svog indijskog princa na bijelome konju…
…s profesionalnim poslom i diplomom iz poslovnog upravljanja.
U duši sam jednostavna djevojka
koja obožava vjenčanja.
I sanjam o tome kako ću jednoga dana imati vlastito.
Nemoj.
Živni. Sastanak je za 20 minuta.
„Singapur je gospodarsko čudo.”
Sjajno. Molim te, reci da si spavala.
Da, spavala sam. Spavala sam 56 minuta.
Asha, prestani se ubijati. Ovo si čekala. Sve ovisi o tebi.
Saberi se i dokaži mom šefu da sam te genijalno preoteo Wall Streetu.
Dobro.
Uranili su!
Upravo su ušli u zgradu. To ćeš odjenuti?
Obiteljsko okupljanje sinoć. Crna ili tamnoplava?
Svakako crna.
-Ili možda tamnoplava? -Tina!
Malo privatnosti?
Singapur je mjesto gospodarskih čuda.
Danas imate priliku pomoći u širenju tog čuda.
Vaše je ulaganje ključno za pokretanje naše inicijative za zajam JI Aziji.
Što bi Singapur pretvorilo u snježnu…
…žnu, snažnu…
Snježnu…
Sna… Snažnu….
Nekakav problem?
Ne, naravno da ne.
Nipošto.
Ovo…
Ovo vam je prilika da Singapur postavite za središte…
Prijeđimo na stvar.
Mikrozajmovi ne brišu siromaštvo. To je djelić slagalice.
Zašto Azija i zašto sad? Kakva je strategija?
Imamo 140 milijuna zajmoprimaca, 80 % žena, 65 % iz ruralnih područja.
Naš je godišnji rast 12 % uz predviđeni prinos portfelja…
-Računica vam je dojmljiva. -Hvala.
Ali što je bit vaše priče?
Bit?
Smatramo da su žene
ključne za društvene promjene stvaranjem održivije budućnosti…
Gđo Maurya, vjerujemo u potencijalnu dobrobit vašeg fonda.
Ali trenutačno ne vidimo vašu viziju.
Pa, vizija je…
-Na sljedećem slajdu. -U redu je.
Ako mi date još jednu…
Dobro je prošlo.
Mislim.
Mama mi baš danas pošalje tipa na posao?!
Ne krivi mamicu. Svi smo tako zabrljali.
Zaboravi to i idemo dalje.
Vidim zašto si uzrujana. Ovo su same laži.
Nisi talent u kuhinji. I nisi jednostavna djevojka.
Možeš to izbrisati?
Ne mogu. Promijenila je lozinku.
Ovo je noćna mora.
Ne znam, ima tu vibru seksi računovođe.
Kao da sve može pomnožiti u glavi.
Idemo li još na kavu ili…
Gle, žao mi je.
Ali za ovo je kriva moja majka. Pa…
Da. I moja.
-Riješi to. -Odmah.
Gospodine.
Samo…
Ovo je za tebe. Nazovi me.
Sredit ćeš mi još jednu priliku?
Pokušat ću.
Ako uspijem, morat ćeš im pokazati
zašto je Ashi Mauryi toliko stalo do ovoga.
Nismo mi bankari. Prosjaci smo.
Ako ne možemo ispričati dobru priču, naše limene šalice ostaju prazne.
-Sabotirala si me! -Da dobijem infarkt dok ti umireš sama?
Mama, potencijalnog ženika ne možeš poslati na posao.
Posao? Asha od tog posla ni stan ne može kupiti.
-Stan je mudro ulaganje. -Ne želim stan.
A u bankarstvu si imala osiguranu budućnost!
-Ja ću. -Evo ga opet!
Suneeta, ne svađaj se s krokodilom iz svoje bare.
Znate, g. M., to s krokodilima živa je istina.
Ti si ekonomist, ne pišeš izreke.
Samo dijelim mudrost njihova dada-jija.
Nick, to je Priyin djed.
Čuo si za njegov čamac?
-Tata, nemoj. -Čamac? Ne.
-Obožavam čamce. -Dosadno.
Dobro. Mama?
Samo te molim da ukloniš te biopodatke i prestaneš mi dogovarati spojeve.
-Oprosti, „bio” što? -Biopodatke.
Kao životopis, ali piše ti ga mama. I ne za posao, nego za udaju.
Ne. Ovo nisu biopodaci. Ovo je moderan internetski profil.
Zgodan način da upoznaš zgodnog momka poput ovog.
-Ovo je Ravishankar Shah. -Suneeta.
Najmlađi državni pobjednik u sricanju.
-Mama. -Sa 16 godina upisao je MIT.
Vidi!
„Zdravo. Ja sam jako dobar momak. Studirao sam na MIT-u. Vodim…”
Mama!
To je napisala mama tog sirotog momka. On nema pojma za to.
Suneeta.
Uživaj u gozbi. Ova mi svađa ždere živce.
Dobar tek. Ovaj je tanjur za muža koji bi trebao biti ovdje.
Rekao sam joj da to ne radi. Ne ljuti se na mene.
Pa, ja ću vas uskoro zvati „mama”.
Ovaj biryani izgleda tako dobro.
Obična riža.
Mi baš i ne naglašavamo glas R.
Oprezno, pikantno je.
Obožavam pika…
Dobro si, dušo?
Mama, neću upoznati tog Ravija.
Dobro. Neka ispadnem lažljivica!
Bože! Rekla si njegovoj mami da ću ga upoznati.
Dijete, ne možeš odustati zbog tog bijednika Krisha.
Krish? Nije tu riječ o Krishu. Zašto svi misle da jest?
-Smiri se. -Preboljela sam to. Ti ne možeš? Bože!
Zašto spominješ Krisha?
A što bih trebala?
Mirno samo i curry daj amo.
-Ne, prestani. -Ne znam zašto sam to rekao.
Hej. Dobro si, seko?
Da.
Učini mi uslugu.
Ti i mama ne možete ovako dalje. Imam već previše problema.
Ne želim da mama pati na vjenčanju.
Dakle, želiš da ja patim?
To je jedan spoj.
To je laž, Pri.
Lagala si mami i tati o drugim dečkima.
-Ne pred njima. -Misliš na Ganeša i njegove prijatelje?
-Da. -Oni već znaju.
Daj, imala sam 16 godina. Nisam imala što reći.
Mislim da mama i tata i ne žele znati istinu o nama.
To da smo se iskradale i gledale filmove za starije?
Ili to da ti i Nick živite zajedno?
Možeš li mi, molim te, pomoći?
Budi buntovnica za tri mjeseca.
U međuvremenu, ako želiš da te pusti na miru,
idi na spoj.
U redu. Upoznat ću tvog genijalca s MIT-a.
Ali nema više sparivanja i moraš ukloniti profil.
Dobro. Ako pristaneš da ćeš ići i na vjenčanja.
-Što? -Najbolje mjesto za pronalazak muža.
A nije internet?
I to je najbolje.
Mama, imam život.
I ovo je tvoj život.
Vidiš li ovu?
Sonin nas je otac pokupio s aerodroma kad smo se doselili.
Ništa nismo imali. Samo osam dolara i odjeću na sebi.
Zbilja? A što je bilo u kovčezima?
Odjeća koju nismo imali na sebi.
A ova pozivnica!
Rohitova te mama čuvala kad se Priya rodila.
Zapravo, Kumailova mama.
Ne. Kumailova mama vadila je žučni mjehur. Bila je to sigurno Rohitova mama.
U redu, znam da su to vaši prijatelji…
Nisu prijatelji, Asha. Obitelj. Zajednica.
Vama su to samo vjenčanja, ali nama je ovo slavlje života koji smo izgradili.
Od osam dolara.
Shvaćate li vi da ja možda ne želim muža ili partnera u životu?
Ajme! Ne!
-Ne! -Suneeta?
O, dijete. Ne mogu dopustiti da digneš ruke od životne sreće!
Kćeri, samo ti želimo najbolje.
Znam što radite.
Uvijek to radite.
Dobro. Idem na neke svadbe.
-Ne neke. Sve! Pokaži da se ne sramimo. -Mama.
Ako ovo učiniš, uklonit ću tvoj profil.
-Sjajno. -Ali moraš upoznati Ravija.
Imam dobar predosjećaj.
-Ne. -Molim te.
-Mama, ne! -Da.
-Mama! Ne! -Kuš!
Ravishankar Shah?
Bok! Samo…
-Ravi? -Samo Ravi.
-Možemo li naručiti? Skapavam od gladi. -Naravno. Drago mi je.
Izvolite?
Zdravo. Ja ću burger s više sira, velike krumpiriće i vodu. Hvala.
A on… Što imate za „strogog vegetarijanca koji traži jednostavnu djevojku”?
Nisam strog ni vegetarijanac.
I ja ću isto. Samo Colu, a ne vodu. Hvala.
To bi bilo…
Uključujući porez od 6,625 posto: 21,40.
Zakon.
Kako si to izvela?
Tako to rade jednostavne cure.
Hvala.
Hoćemo li?
Dakle, Ravi, zbilja znaš sricati bilo što?
B-I-L-O…
Daj. Baš duhovito.
Sriči „logoreja”.
Čuj, ne plešem ja kako netko svira.
-Mama laže? Sriči „logoreja”. -Ozbiljno?
O, Bože. Dobro. Logoreja. L-O-G-O-R-E-J-A. Logoreja.
Bravo.
-Hvala. -Definicija?
Verbalni proljev. Dobra riječ za tebe.
Dobar tek.
Mama nije spomenula tvoju duhovitost. Tako je suptilna i sofisticirana.
-Da, i tvoja je ponešto izostavila. -Dobro. Evo ga.
Upropastila sam zaruke s najpoželjnijim neženjom u Jerseyju,
otjerala prijatelje, obitelji priuštila sramotu i klevete.
Više ne smijem u javni prijevoz u Woodbridgeu.
Ali to je bio nesporazum.
Htio sam reći da si uživo ljepša.
-I to ti je mama napisala? -Ne, moje riječi.
Ravi.
Asha.
Pristala sam na ovaj sastanak s tobom
samo da mama skine moj profil s interneta.
Dakle, ovo…
Mi…
Piši kući propalo?
Piši kući propalo.
Kako znaš?
Roditelji su nam ovo dogovorili.
Pa?
Ajme! Dobro. Što kažeš na ovo? Tek sam našla novi posao.
Zaokuplja mi cijeli život. Nemam vremena i to mi ne smeta.
Ja sam uzeo pauzu od posla koji mi je zaokupljao život.
Vremena imam napretek i to mi ne smeta.
Dakle, u biti nemaš posao?
Pa, zapravo…
Što je bilo s tipom koji ima start-up?
Zaradio sam na start-upu, ali to nisam ja.
Radije radim ono što volim.
Većina si to ne može priuštiti.
Vidiš, to je zanimljivo. Ne može si to priuštiti ili se boji?
Eto, nije nam suđeno.
-Dobro. -Razvedri se. Spasio si se.
Uglavnom, cura mora jesti.
Idem ja.
-Dobro. -Da. Ali…
Hvala. Ovo je bilo zanimljivo.
-Hvala na burgeru. -I drugi put.
-Dobar tek. -Da.
DAŠAK INDIJE
-Sretan rođendan, tata. -Gospodine u godinama, kakav je osjećaj?
Tko bi rekao da ću biti otac 30-godišnjaku koji je i dalje dijete?
Ne danas, Dinesh. Ravi je ovdje.
Kupio sam ti ovaj dar.
Ne. Bez darova.
Ne mogu uživati dok moj sin ne nađe ženu.
Trudi se. Izašao je s Ashom.
I shvatio da žene žele muškarce, ne dečkiće?
Dinesh.
Tata, moj si profil popunio obmanama.
Piše: „Tražim jednostavnu djevojku.” Ne, jednostavno je dosadno.
Ne možeš biti izbirljiv!
-Tata, ponosim se svojim životom. -Fino.
Ponosiš se nezaposlenošću, time što nemaš djevojku, tom majicom.
Bio si tako nadaren, Ravi. MIT!
Dinesh, što je bilo, bilo je.
Ali sad je vrijeme da nađeš dobru djevojku.
-Mama. -Dobru, ne dosadnu.
Ali dosadno nije loše.
Molim te, sine. Samo pokušaj.
Za mene.
Dobro, mama. Pokušat ću.
Vidi što sam našao.
Dosjee o tvojoj tajnoj ljubavnoj vezi?
Ti su uništeni.
Ovo su studije svih mikrozajmova koje je naša tvrtka financirala.
I časopis Komadi iz 1997., broj s kupaćim kostimima.
Znam da ovo nije tvoje.
Ne budi tako sigurna. Išao sam na fakultet.
Dakle, fascikli. Kao u 19. stoljeću?
Više kao posljednjih 25 godina.
Želim da ih analiziraš i naučiš što radimo,
kako to radimo i zašto to radimo.
Može potrajati cijelo ljeto.
Budi tako genijalna da Singapur ne može odbiti.
Ali odbili su.
Razgovarao sam sa šefovima u Londonu i s osobnim prijateljem.
Vidjet će mogu li povući veze da ih vrate.
-Ako zabrljaš… -Lete glave.
To je malo premračno.
Ali da, tvoja i moja glava.
I ja ću ostati bez posla. Morat ću dijete ispisati iz predškole.
-Zaboravi Princeton! -Ova je ambiciozna.
Dođi.
-Mama, na poslu sam! -Nemoj ti meni „na poslu sam”.
Što sam sad skrivila?
-Ponijela si se kao budala! -Molim?
Pooja Patel kaže da je Ravi Shah od tebe dobio proljev!
Što?! Tražila sam da sriče „logoreja”.
-Što je to? -Verbalni proljev.
Misliš na proljev iz us…
Pa… Bolje ti je da budeš pristojna na idućoj svadbi ili dogovor otpada!
Danas su naši mladenci zajedno ovdje
da proslavimo i hinduističku i židovsku tradiciju,
da upoznamo ono najbolje što svaka nudi,
potvrđujući da ljubav, o kojoj sve religije govore,
uistinu jest dodirna točka.
Obećavaju da će biti iskreni, otvoreni, odani i predani jedno drugomu.
Ova obveza progovara o vjeri i ljubavi i potpori svih vaših prijatelja.
Mazel tov!
To! Hej!
Tetci su mi preoteli Nicka.
Bolje oni nego djeveruše.
Bolje nego da ti se upucava onaj što sriče.
„Ja sam Ravi. Išao sam na MIT. Igrajmo Riječ na riječ.”
„Ne, hvala, štreberu. Radije bih čistila odvod.”
Ti si štreber.
Ja sam štreberica. Obožavam štrebere.
Petice sve u šesnaest!
-Idem ja sad. -Dobro si se spasila. Sa stilom.
Izgledaš žedno.
-Baš sam bila na odlasku. -Sad ti odlaziš?
-Zašto si rekao Pooji Patel za naš spoj? -Pooji?
Pooji Patel, glavnoj tračerici Male Indije?
Nikomu nisam rekao. Zašto bih nekomu rekao?
Špijunirala nas je.
Nevjerojatno!
Asha, dušo.
Ravi. Nazvao si moju nećakinju Twinkle?
Ona je Miss Indije iz New Jerseyja.
-Nisam, teto Pinky… -Nije pametna kao ti, je li?
Nije ti sricanje Nobelova nagrada.
Pinky, pusti Ravija. On ima vremena. Ali Asha…
Suneeta sigurno očajava.
Sve te liječnike, odvjetnike i doktore znanosti začas će razgrabiti.
Zaglibit ćeš s ostacima.
Zamisli tu sramotu! Krish se tako brzo ženi mlađom.
-O, Bože! Nisi znala, sirotice moja. -Ajoj, Asha, dijete moje. Ajme!
Čujte, dobro sam.
Ne. Znaš li što?
Najbolje da se osvetiš i brzo se zaručiš.
Ne tražim ja osvetu.
Samo malo vremena da se usredotočim na karijeru.
Draga, karijera izblijedi, ali muž i obitelj?
To ostaje zauvijek, draga.
Vidim da dijele darove za goste…
Dijete, ne brini se.
Obećavamo da nećemo odustati od tebe dok se ne uvjerimo da si sretna.
Sretna.
-Sto posto. -Da.
Ali… zar ne vidite?
Ja jesam sretna.
Zapravo, oduševljena sam, jer i ja sam nekog upoznala.
Moj indijski princ na bijelome konju.
Vas dvoje? Ne.
Pooja mi je rekla da je to bila katastrofa.
Katastrofa? Mi? Ne.
Mi smo suprotnost katastrofi. Savršeni smo zajedno.
Zar ne, Rav? Ravi?
Ravstere moj.
Ona je jednostavna djevojka kakvu sam i želio. Zar ne, Asha?
Sretno tebi i tvojoj jednostavnoj djevojci.
Hajde, Pinky. Idemo.
Vidjet ćemo.
Ozbiljno?
-Otišle su, zar ne? -Da, proširiti vijesti.
Na idućem vjenčanju reći ću im da smo prekinuli.
I onda će se samo vraćati. Sretno.
-Čekaj. A što da to ne kažem? -Dobro.
Bilo bi loše kad bi ljudi mislili da smo zauzeti?
Pozivaš me na spoj?
Ne pozivam te na spoj. Ne zaozbiljno.
-Ne znam kamo ovo vodi. -Ništa ne bi morao raditi.
Samo odbijati napasne tete da mogu raditi.
A što ja dobivam?
Vratit ćeš svoj život.
Ja imam svoj život.
Ne, nemaš.
Hajde.
Na koliko si vjenčanja pozvan?
-Na 16. -Ja na 19.
Idemo na one na koje smo oboje pozvani. To je 14.
-Otkud ti to? -Genij sam za matematiku.
Asha, ne pristajem ni na jedno.
Ako se udružimo, nećemo se morati nositi s ovime.
-Neki ljudi uživaju u ovome. -Uživaš, Ravi?
Ako želiš lagati, reci da hodamo.
Ne lažemo. Glumimo dok ne završi sezona vjenčanja.
Nudim ti izbor.
Ljeto sa mnom ili ljeto…
s njom.
Bok, teto Pinky.
Preskačem i jedno i drugo.
Platit ću ti. Pedeset dolara po vjenčanju.
Bože. Šališ se.
-Sedamdeset pet. -Ne.
Sto i gotovo.
-Petsto. -Što?
Šalim se.
Ozbiljno, ne zanima me lažna veza.
Usredotočimo se.
Ne budi tako sebičan. Učini to za svoje roditelje.
Barem dok ne završi sezona vjenčanja.
Pristao je na lažnu vezu? Što je njemu?
Zapravo, što je tebi?
Genijalna sam, eto što mi je.
Što ćeš kad mama sazna?
Bit će oduševljena. To i jest bit svega.
Kako pola milijarde žena ovo nosi?
Bit će oduševljena dok ne otkrije istinu.
Daj. On je osnivač start-upa s MIT-a. San svake mame.
A najbolje je to
što više nitko ne mora biti jadan.
Tata!
Daj da ti kupim novu perilicu.
Tipično za vašu generaciju.
Bacaj novac kad god iskrsne problemčić.
Tata, bit će ti drago kad ovo čuješ.
-Opet ću vidjeti Ashu. -Ma zbilja?
Da.
Pristala je?
Da, tata, pristala je.
Opet izaći s tobom?
Da.
Jesi li siguran?
Da, tata, siguran sam.
Sine, poslušaj me.
Nemoj propustiti ovu priliku. Brzo djeluj.
-Tata, tek smo se upoznali. -Naravno.
Ali sad je vrijeme za potez.
Prije nego što sazna što smo mutili.
Dobro. Slušaj, tata. Kasnim.
Da.
Molim te, nemoj ozlijediti leđa.
Ravi, upamti što je tvoja majka rekla.
Što je bilo, bilo je. Više se ne spominje.
Bok, tata.
Veena, ima još jedan spoj!
Hej, imam ove po jedan.
Ashina sreća vrijedi više od dolara.
Kao i moja.
Suneeta, ti ih baš znaš spariti.
Da. Asha i Ravi bili su sladak par na Soninu vjenčanju.
-Zbilja? -Onaj koji sriče?
Nevjerojatno, moglo bi se reći.
Što je tako nevjerojatno?
Pa, idi i uvjeri se.
O, Bože!
Vijay, jako si zgodan.
-Možete razmijeniti 20? -Naravno.
Vijay!
Vijay! Brzo!
Gledaj.
-To je on? -Da.
-Visok je. -Pa sjedi.
Da, ali vidi se.
Slikaj. Vadi mobitel.
Malo lakog štiva?
Da.
Radiš u financijama, zar ne?
Mikrofinancijama.
Sićušna vrsta?
To je pojednostavljeno rečeno, ali da.
Pokušavam pokrenuti inicijativu za kreditiranje
kako bi žene u JI Aziji pokrenule vlastite tvrtke.
Opa! Dobro. To je dojmljivo.
Hvala.
Možda da pročitaš dio pa ako bude vremena, obiđimo prostoriju za molitvu.
Pozdravimo božanstva. Nastavimo sa zavaravanjem.
-Možda uskoro. -Dobro.
Ili da savjetujemo tvog svaka kako da se moli jer…
Što on to izvodi?
Pas koji gleda dolje?
Lako moguće.
O, Nick.
U početku je bilo simpatično. Ali sad je samo…
Voljela bih da bude svoj. Skromni tip u kojeg sam se zaljubila.
Nick je i dalje taj tip.
Vjenčanja izlude ljude. Bar ja to znam, dobro?
Razgovaraj s njim.
Dođi, sjedni.
Ovo je za tebe.
Baka mi ga je dala kad sam se zaručila.
O, moj Bože.
-Asha, sigurna si? -Da.
Naravno!
Hoćeš ga isprobati?
Jeste li za vruće samose?
Asha, Yoshi. Yoshi, Asha.
Bok.
-To je tvoja lažna cura? Stari! -Začepi.
-Oprosti. -Njezina sestra Priya.
-Priya! -Zaručena sam.
-To ništa ne mijenja. -Čemu taj kombi?
-Samo pomažem Raviju… -Dostave. Zapravo, moramo ići.
Da. Pobirač suđa zaglavio je u hladnjači. Moramo ga spasiti.
-Dobro. -Stali smo vas pozdraviti.
-Vidimo se na vjenčanju? -Da.
-Bilo mi je drago. -Bok.
Mislila sam da ima start-up.
Možda ga još startaju.
Ravi! Oprosti što kasnim.
Poštedi me. Neka teta mislila je da sam solo, pa mi je dodijelila kokose.
Bok, tete. Sa mnom je. Mi smo par.
Slušaj, Asha.
Ni ja ne volim vjenčanja. Ali ako kažeš da ćeš doći, dođeš.
U redu, primljeno na znanje.
Gle, ja ću preuzeti kokose.
Što se radi s kokosima?
Dobro, daj mi to.
-Treba ti gulilica? -Ne.
Najljepša hvala što ste došli.
Bilo je divno provesti dan s vama.
Danas je nebitno jesi li hinduist ili musliman.
Sve se vrti oko ljubavi.
Ljubavi koja bi u prošlosti bila nemoguća.
Ljubavi koju naši…
naši roditelji ne podupiru.
Ali mi ih i dalje volimo.
Lakshmi, ti si ljubav mog života.
Danas, sutra, zauvijek.
Jesi dobro?
Da.
Ne mogu vjerovati da roditelji nisu došli.
Pa… Roditelji, sreća. Roditelji, sreća.
-To ne bi trebao biti izbor. -Istina.
-Kako ide prezentacija? -Ide. Recimo.
Recimo?
Katkad mi se čini da sam trebala ostati u bankarstvu.
Spašavaš svijet, zar ne? Koračić po koračić.
Nitko nije rekao da će biti lako. A uvijek postoji druga prilika.
Ne uvijek.
Uvijek. Pa pogledaj njih.
Prekinuli su jer su se roditelji protivili.
A evo ih, odvažili su se.
Znaš li što?
Hajdemo plesati.
-Zbilja? -Da. Možda ne dobijemo drugu priliku.
Dobro. Hajde.
-Idemo žariti i paliti? -Idemo.
Našla sam, prijem.
Stižem, prijem.
Čekaj. Našla si fotke tatine faze s jaknama iz 80-ih?
Nije faza ako to još nosi. Ali našla sam jednu s trajnama. Prijem.
Pazi ovo!
To obavezno ide u prezentaciju!
Dobro. Vidi ovo.
Ne izgleda zabavno.
Poznavali su se tek tri tjedna.
Sigurno se bojala.
Jesi li razgovarala s Nickom?
Nisam imala srca. Sad ide na satove bolivudskog plesa.
-Nisi željela plesnu točku. -I ne želim. To je prevelik pritisak.
Pri, moraš razgovarati s njim.
Misliš da je mama imala dečka prije tate?
Ne. Nemoguće.
Sigurno je neki rođak.
Tako gledaš rođaka?
Da, ali mama nikad ne bi učinila takvo što.
Kao što?
Što to vas dvije spremate?
Prezentaciju za vjenčanje.
Vrlo uzbudljivo! Dolazi li Ravi na ručak? Pržim puri.
Ah! Ne.
Kako „ne”? Kad ćemo ga upoznati?
Da, kad ćemo ga upoznati?
Još nismo stigli do toga.
Brak je cjeloživotno putovanje. Pozovi ga.
-Forsiraj i znaš što će se dogoditi. -Put do srca ide kroz želudac.
-Tako odvratno. -To ili angiogram.
I to je tako odvratno.
Smiješ se, ali to je isprazni, cinični smijeh usamljenih.
To je bilo jako oštro.
Ovo će ti se obiti o glavu, Ash.
Neće. Znam što radim.
Ja znam mamu i tatu. Samo čekaj kad im postane stalo.
Ništa od toga. Odjavljujem se.
Dakle, Veena, Dinesh. Možda nam se sprema još jedno vjenčanje.
Pooja Patel čula je od Pinky. Počeli fijaskom, ali nastavili praskom!
-Počnimo planirati datum! -Što?
Rekla sam ti!
Nakon svih tih godina nadanja, planiranja, molitvi… Napokon!
Ne trčimo pred rudo. Ta je Pooja vragolanka.
Moj je Ravi sretan kao nikad. Rekoh mu: „Samo upoznaj Ashu!
Tako je dobra djevojka. Ne može naškoditi.” Gledajte sad!
Misle da je naš način staromodan i blesav.
Asha kaže da smo zapeli u Indiji otprije 40 godina.
Asha je postala ekonomistica poput tate. Nije to mala stvar.
Ali prevelika je idealistica.
Divim ti se.
Vodiš ovaj restoran, Raviju si financirao fakultet.
-Vrlo si uspješan. -Želio sam da on postigne više.
Recite nam nešto više o Ravijevoj tvrtki.
Znate te start-upove. Sve je tako tajnovito.
Tko zna što on radi!
Ne trošite riječi. Ni Asha nama ne želi govoriti o novom poslu.
Za djecu, koja misle da ništa ne znamo!
Što bi bez nas?
-Živjeli! -Živjeli!
-Bili bi švorc. -I jalovi!
Poslušaj ovo.
Suprug alkoholičar napustio ju je odmah nakon rođenja njihova sina.
Onda smo joj dali zajam da otvori čajanu.
Njezin sin prvi je u obitelji upisao srednju školu.
-Znaš li što ovo znači? -Ti su joj zajmovi dali priliku.
To je priča u koju treba vjerovati.
Zašto se ti tako smiješiš?
-Glavonje se vraćaju. -Singapur?
To!
-Za nekoliko tjedana. -Ne!
Dobro. Moram se baciti na posao.
Točno. Ali ne ovdje.
Jedan od velikih donatora ima zabavu, a ti ćeš biti moja pratnja.
Ako nemaš još jedno vjenčanje.
Imala sam, ali rekla sam Raviju da imam upalu sinusa, pa…
Sjajan plan. Lažiraj da si bolesna da slažeš lažnom dečku.
Jesi li ikad razmišljao o tome da se vratiš u London?
Donedavno nisam.
Šef odjela za jugoistočnu Aziju dao je otkaz.
-Nije mogao podnijeti siromaštvo. -Prihvatio bi taj posao?
U hipu.
Ali mora se zaslužiti, draga. Stoga, povratak Singapura.
Bez imalo pritiska.
Trebala bih natrag u ured…
-Napusti me i dobivaš otkaz. -Dobro.
Hajde. Uživajmo u ovom povoljnom piću,
u ovom nevjerojatno kul DJ-u i u čudesima koja vise u ovoj prostoriji.
Misliš li da bi taj DJ odradio Priyino vjenčanje?
Idi provjeriti. I usput potraži donatore.
Kako ti kažeš.
Bok.
Gospodine DJ?
Oprostite što prekidam vaš set i ne želim vas uvrijediti.
No radite li kojim slučajem i vjenčanja?
Zapravo, već sam rasprodan za indijska vjenčanja.
Ravi?
Upala sinusa je prošla?
Lijek je pomogao.
-Dakle, ti si… -Čaroslov. Točno?
-Ravi, ovo je moj šef… -James?
Ej.
Ideš!
Pomislio bi da će imati bolji sir na ovakvoj gaži.
To je maslac, stari.
Odakle se vas dvojica poznajete?
Čuo sam nekoliko njegovih setova u klubu na Ibizi. Dok sam još tulumario.
Rasturio je!
Očito.
Dobro.
Idem se družiti.
-Ja ću… -Ti ne.
-Uživaj u maslacu. -Hvala, kompa.
Bi li na zrak?
Da. Mogla bih na zrak.
Zrak je dobar.
Neka bude opušteno. Bez lasera.
-Imaj malo vjere. -Nemam vjere.
-Bilo mi je drago, Yoshi. -I meni.
-Sestra ti je još zaručena? -Jest.
U redu, kul.
Kako ste mi? Dobro!
DJ Čaroslov je malo zauzet, pa nastupa Yoshi!
Dakle, DJ Čaroslov?
To uopće nije ironično.
Počelo je kao šala, ali nekako se zadržalo.
Koja je tvoja velika tajna? Zašto nemaš pravog dečka?
Zašto nemam pravog dečka?
Mislim da je pitanje opravdano.
Dobro. Da, jest.
Nakon što je sve završilo s Krishom, pomislila sam: „Zašto stati na tome?”
Pa sam dala otkaz i preselila se u Jersey
u nadi da ću početi iznova. U više pogleda.
Naravno, mama misli da sam iz banke otišla njoj u inat.
-Jesi li? -Vjerojatno.
A ti? DJ… furka? Kako se to dogodilo?
Moja je rezervna vještina sricanje krajnje ezoteričnih riječi.
Od toga ne mogu živjeti.
-Logoreja. Mislim… -Logoreja.
Kad sam bio mali, sve sam radio za svoje roditelje.
Sve. Osim glazbe. Glazba je bila za mene.
Glazba me usrećivala.
Ali u posljednje vrijeme ne znam. Mislim…
Na putu sam već deset godina i radim bez prestanka.
Više i ne znam za što radim.
Odlučio sam uzeti stanku, vratiti se kući i dovesti obitelj u red.
Oprosti. Pomalo je komplicirano.
Dovraga, Yoshi!
-Oprosti. Moram… -Da, moraš ići.
-DJ i to. -Da, moram… Da.
Sve u redu s nama?
Sve u redu. Kul smo si. Da.
Sjajno.
Yoshi!
O, Bože.
Ne mogu vjerovati da je on Čaroslov.
Čekaj, ti zbilja znaš za njega?
Ne znam, štreberica sam, ali ima hrpetinu pratitelja.
Ne vjerujem DJ-evima.
Zašto? Što fali DJ-evima?
Nadareni su, ali ne razumijem što rade pa to ne poštujem.
-Što skriva? -Ma ništa. Samo to nikad nije spomenuo.
S njim si bila na milijun vjenčanja, a nisi ga ispitala o njegovu životu?
Nisam htjela da to pogrešno shvati.
Ash, što ako to i nije tako pogrešno?
Priya, jesi li razgovarala s mamom?
Prepusti se. Želiš to, seko.
-Ali… -Ti zapravo želiš…
Čudovište iz Mumbaija.
Čudovište iz Mumbaija!
Što je to?
To je masala mojito koji je prožet sjemenkama kumina i papričicama kashmiri.
To je…
Tako dobro, je li?
O, Bože. Odvratno je.
Onda, što znamo o njemu?
Rođen je u Jersey Cityju. Na MIT-u je diplomirao 2011.
Moj kompa Joby diplomirao je 2010. Pitat ću ga.
-Ne, nećemo njuškati. -Nije to njuškanje!
Prikupljam informacije o njemu bez njegova znanja.
Ako će se pridružiti našoj obitelji, moramo saznati tko je on zapravo.
Neće se pridružiti obitelji. Dobro? Samo smo…
Samo ste više od lažnog para.
Sviđa ti se, priznaj!
Nick, kako… Kako napreduje hindski?
Mladenka razvaža kisele krastavce.
Jako je dobar.
-Rekao sam: „Ide sjajno.” Zar ne? -Otprilike.
Dušo, možda se ne trebaš toliko truditi da zadiviš mamu i tatu.
Da, moram.
Nick, ti si neurokirurg.
Slušajte.
Dvojna kraniotomija nije ništa naspram planiranja indijskog vjenčanja.
Zbilja želim da ovo dobro prođe.
Moji u braku nisu bili ni sedam godina.
U indijskoj tradiciji duše su povezane sedam života.
Ajme! To je dugo, dušo.
A ipak ne dovoljno.
Dobro.
Skapavam od gladi!
I ja. Komu ponestane hrane na svadbi? Daj!
Nije bilo ni naana s češnjakom.
Ti bokca, Ravi!
Sam živiš ovdje?
Kad ne putujem, da. Ne provodim mnogo vremena ovdje, pa…
Lijepo je biti kod kuće. Iako sam se zabavljao na putu.
Da, vidim.
Nisi dovršila priču. Preselila si se u Jersey…
Što sad?
Sad mijenjam svijet.
Ne, ozbiljno. Pokretanje ovog fonda mnogo je teže nego što sam očekivala.
Pa, sve što vrijedi je teško, zar ne?
Kad sam počeo raditi kao DJ,
roditelji su rekli da mi neće plaćati faks.
Što si učinio?
Znao sam što ću. Paničario sam.
-Roditelji, sreća. Sreća, roditelji. -Da.
Ne dajmo im da utišaju taj unutarnji glas.
Znaš li što moj unutarnji glas sad govori?
Što?
Yo quiero Taco Bell.
-O, Bože. -Trebam Taco Bell.
Dobro. Svaki Indijac obožava Taco Bell.
Samo čas.
-Gdje su tanjuri? -Drugi ormarić.
Dobro.
Yoshi. Pučka kuhinja treba 27 porcija broja osam.
Da. Patesh će te dočekati straga. I ne zaboravi ukiseljeni mango.
Da, i nemoj da te opet vide.
U redu.
Oprosti.
U redu je.
Yoshi radi u restoranu tvojih roditelja?
Ne baš. Samo katkad pokupi neke stvari.
Aha. A onda ih šalje u pučke kuhinje.
Katkad.
Što se događa?
U redu. Naručujem velike količine hrane iz našeg restorana
i dijelim ih beskućnicima, pučkim kuhinjama i dječjim ekipama.
Ali zašto preko Yoshija?
Moj tata ne zna.
Radiš ovo njemu iza leđa. To nije u redu.
Restoranu baš i ne ide. A on je tvrdoglav čovjek.
Da. Uglavnom… Jedimo!
Samo jedno pitanje za tebe.
Želiš li ukiseljeni mango s quesalupom?
Za mene prostačiš?
Prejela sam se.
Jedna je quesalupa još tvoja.
Ništa više za mene.
Slušaj.
Što je?
Ne čuju se tete.
Ni Yoshi.
Ni roditelji.
Nemamo više koga zavarati.
Mogla bih grdno pogriješiti družeći se s ovim kul DJ-em
koji ubacuje beatove, miksa, grebe…
Da, to sam ja.
Blebećem kad sam nervozna. Logoreja.
-Možda si čuo za to. -Aha.
To je komplicirana riječ. Ne znam je slovkati…
Jesi li ti to mene poljubio?
Činilo se da ti to treba.
Još glumimo?
Improviziramo.
Dobro.
I dosađujem ti. Ajme!
Oprosti. Nisi ti kriv.
Glazba je kriva, zar ne?
Da, bolje da je glazba.
-Što DJ zapravo radi? -Volim misliti da usrećujem ljude.
Usrećuješ ljude?
Povežem se s ljudima, osjetim njihovu energiju.
Znam kad se raspoloženje mijenja. Nadovežem se na to.
Glazba je nešto što zbližava ljude.
Volim biti dio toga. Kao dijete sam se osjećao izgubljeno…
Asha?
Dobro.
Majstorski!
-Hej! -Hej.
-Dobro jutro. -Dobro jutro.
-Kako se osjećaš? -Sjajno!
-Odavno nisam tako dobro spavala. -Da, primijetio sam.
Ravi, ono sinoć…
Žao mi je.
Žao ti je?
Da, to se nije trebalo dogoditi.
Točno. Vjerojatno sam ja kriv.
Moja isprika. Nisam te trebao dovesti.
-Ne… -Kužim. Imali smo dogovor.
Ne, Ravi…
Želim reći da mi je žao što sam zaspala.
Da bar nisam. Bilo mi je jako lijepo.
Da?
I meni.
Ali možda da ovo neko vrijeme zadržimo za sebe.
Želiš lažirati našu lažnu vezu?
Ne želim da postane čudno.
Možemo li se složiti da se sviđamo jedno drugomu ili…
Ne znam.
Shvatit ću to kao „da”.
Ali nitko ne smije znati za simpatije.
Točno tako.
-Ti si plesačica? -Nekoć bila.
VIBRA - OTKUCAJI ENERGIJA - DONKIHOTOVSKI
FINANCIJE - RODITELJI ULAGANJE - PATRIJARHAT
-Moram to provjeriti. Oprosti. -Ne moraš.
-O, ne. -Što je?
James piše. Singapur se vraća. Bit će ovdje za devet sati.
U nedjelju?
Da. Nisam spremna! Zaribala sam. Ostala mi je hrpa priča.
Asha, gledao sam te kako se cijelo ljeto mučiš
i kopaš po tim kutijama u potrazi za pričom.
Ne želim se petljati, ali tu priču nećeš naći u kutiji.
Što to znači?
Ti si ta priča. Dobro?
Ako ti išta znači, vjerujem u tu priču kao što vjerujem u tebe.
Oni će vjerovati u tebe.
Bojim se, Ravi.
Svi se boje.
Već si obavila teži dio posla.
Sad moraš stati iza onoga što želiš, slušati svoje srce
i neka ti ljubav bude jača od straha.
Dođi.
Možeš ti to.
Spremna si opelješiti Singapur?
Pretekla sam te.
Opa! Napreduješ.
Presvuci se i izujmo ih iz tih Guccijevih cipela.
Presvukla sam se.
Dobro.
-Sigurna si? -Sigurna.
Hvala.
Kad sam imala tri godine,
šokirala sam roditelje izračunavši napojnicu od 12 % za dostavu pizze.
U brojke se mogu uzdati.
Ali danas nisam tu da bih govorila o brojkama.
Govorit ću o njoj.
Kad smo Chindi dali zajam za otvaranje krojačke radnje,
dali smo joj novi život.
A njezinim smo kćerima omogućili da prve u obitelji pohađaju srednju školu.
Poput Chinde, moj djed… moj dada-ji,
također je dobio zajam.
Kad su mu poplave uništile usjeve u gradiću zvanom Mirzapur,
preselio se u Mumbai i pozajmio 1000 rupija da kupi ovaj čamac.
Novcem od ribarenja
mog je oca poslao na studij ekonomije na Sveučilištu Ohio State.
Tako je moj tata prvi u obitelji završio fakultet.
Danas stojim u ovoj sobi zbog ovog čamca
i zbog svega što su moji roditelji žrtvovali
kako bi njihova djeca imala bolji život.
Naša je priča podsjetnik
da ti zajmovi nisu samo prilika da se promijeni život jedne žene
nego i prilika da se promijeni budućnost cijele obitelji.
Na raznim kontinentima,
za buduće naraštaje.
Ako ćemo biti iskreni,
naši su životi bolji kad su i njihovi bolji.
Ili kako bi moj otac rekao,
plima diže sve čamce.
To je prava priča ovdje.
Pitanje glasi:
koliko smo priča voljni iznova ispisati?
Hej.
Hej tebi.
Hvala.
Kako ovo možeš svako malo kupovati?
Beznadno sam ovisan o kofeinu i ne volim piti sam.
Uživaj dok možeš.
Što to znači?
Nažalost, neću te moći zadržati ovdje.
Mislila sam da…
Uvjerila si ih da ulože deset milijuna više od traženog.
Što?!
O, moj Bože!
I daješ mi otkaz?
Teško. Kad sam Londonu javio dobru vijest,
odjel za jugoistočnu Aziju odlučili su ponuditi tebi.
To je tvoje promaknuće.
London može čekati. A iskreno, ne bih obavio ni pola onoga što ćeš ti.
Ne, ne mogu to prihvatiti.
Nemaš izbora.
Singapur se realizirao,
a dobili smo i dodatnu golemu donaciju Red Stara.
To je privuklo pozornost Londona. Sve zbog tebe.
-Red Star? -Još jedna dobrotvorna zaklada.
Ash, kad te krene, krene te.
A šalica se naša prelijeva.
Predivno je, zar ne?
Da. Jest.
Čestitam, Ash.
Sad moram smisliti kako potrošiti sav taj novac.
Jamese.
Hvala.
Bila je to samo kava.
Priya! Čaj je spreman. I mobitel ti zvoni.
NAZOVI ME! VELIKA VIJEST!
O, Bože!
Dobro.
A što bi drugo moglo značiti: „Imam veliku vijest”?
Da.
Da. Dobro, slušaj.
A da dođete na nedjeljni ručak?
Da, svakako!
Da, odjeni sari.
Dobro. Slastice sam već naručila.
Dobro. Pa-pa.
Ah, da. Hvala. Hvala lijepa.
Koji je povod?
Samo Shahovi dolaze na ručak.
-Postaje ozbiljno? -Pa…
Evo ti savjet.
Ne vjerujte svemu što Ravijevi roditelji govore o njemu.
-Dobro, u redu. -Poslušaj!
Samo sve provjerite. Znaš, fakultet, posao, horoskop…
Ravi ima diplomu MIT-a, za Boga miloga!
-Suneeta, slušaj. -I usrećuje moju Ashu.
Evo.
Dođite! Stanite tu da se slikamo.
Da! Stižem!
-Dođi bliže. -Hajde.
Hajde, Veena. Dobro.
Jedan, dva, tri. Recite paneer.
Paneer!
Jedva čekam da im vidim lica!
-Čujem vrata. -Dobro.
…nabaviti ljubimca.
Iznenađenje!
O, to ste vi.
Namaste. Koji je povod? Što slavimo?
-Ja sam Nick. -Čekamo…
-Vidim da dolaze! Stanite ovamo. -Dobro.
Čekajte, što se događa?
O, moj Bože.
Iznenađenje!
Pogledajte im lica!
Mama? Tata?
Nisam znala da su na ručku i Ravijevi roditelji. Zdravo.
Tvoja buduća svekrva i svekar ne trebaju službeni poziv.
-Molim? -Mama ti je samo malo uzbuđena.
Zbog tvojih vijesti!
Htjeli smo prirediti zabavu, ali zasad ćemo ovako.
Dobro. Reci nam svoju veliku vijest!
O, Bože. Ne, mama. Nije o tome riječ.
Nećete se zaručiti?
Što? Ne. Tata, zašto bi to pomislio?
Ti i Asha izgledate tako sretni pa smo…
A onda je mojoj mami sinula luda ideja?
Suneeta, eto ti vraga skok na skok.
Živa istina, g. M.
Ti i tvoje izreke, Vijay!
Dobro. Kakva je to velika vijest?
Singapur, mama!
Dobila sam sredstva za inicijativu.
-O, Bože! Čestitam! -Hej!
Hvala.
Je li to promaknuće?
Zapravo, da. I povišica.
Više putovanja?
Moglo bi se reći. Radno mjesto je u sjedištu tvrtke u Londonu, pa…
London, London?
Ne. London, Engleska, dušo.
Ne, ne prihvaćam ovo. Ne.
Kad si meni namjeravala reći?
Upravo sad. Zato smo ovdje.
Opa, London. To je…
Prilika kakva naiđe jedanput u životu.
Hvala, tata.
Gle, ako odlaziš tako daleko, barem se najprije zaruči.
-Mama! -Slažem se.
Mogu im provjeriti horoskop idući tjedan.
Bez horoskopa, bez gluposti.
Slažem se. Mare jedno za drugo. Samo je to je važno.
Ravi, znamo da si drag, pristojan i pošten momak.
Teto, lijepo što to kažete, ali i ja moram nešto reći.
Svima vama.
Ravi!
-Tata? -Dinesh?
-Jeste dobro? -Donesi vode!
Jesi dobro?
Ništa ne govori. Ovo ti je zadnja prilika za sreću!
-Pokušaj se opustiti. -Brzo!
-Dobro sam. -Ljudi, dobro je. Uhvatila ga panika.
Opusti se. Vjenčat će se kad njima bude odgovaralo.
-Tata, prestani. -Viski.
Tetak, nije se on zato uspaničio.
Uspaničio se jer sam htio reći da su moji biopodaci same laži.
Kog briga? I moji su. Svačiji.
Da, Asha, ali moji su…
Ali studirao si na MIT-u. Imaš vlastitu tvrtku.
Daj, tata! Da, bio sam na MIT-u. Dobro.
Imao sam 16 godina. Nisam znao što radim.
Pa sam odustao.
To je sigurno bilo teško. Kad si nastavio studij?
Nisam ga nastavio, tetak.
Nisam mogao. Jednostavno…
Trebao sam vremena da shvatim što želim, bez pritiska.
A to vrijeme…
Spasilo me.
Dakle, da, nisam završio fakultet.
Ali imam tvrtku.
Samo nije start-up. Ja sam DJ.
Gospode!
U redu je.
Zašto mi nisi rekao?
Asha, pokušao sam.
Trebao je prije priznati, ali nije to neki veliki problem.
-Kad smo Nick i ja saznali… -Vi ste znali?
Kompa Joby mi je rekao.
I niste se sjetili meni reći?
Jer nam se sviđa.
Zar ne?
O, sviđa nam se. Da, jako.
Čekaj malo. Ravi, imao si 15 godina da to ispraviš.
Da se vratiš na studij, nađeš posao…
A ti si postao DJ?!
Ravi, taj stil života može uzdržavati obitelj?
Tata, nemoj. Nećemo se zaručiti.
Da, tetak, može.
Zašto uopće odgovaraš?
Nitko me ne treba uzdržavati! Zašto se sve oko toga vrti?
Čak i da želim obitelj, mogla bih to sama.
Voljela bih samo malo iskrenosti.
Pa nije li tvoja ideja bila da se pretvarate da ste par?
-Što? -O, Bože.
Lagala si nam?
Kako ste mogli?
Zbog ovoga!
Jer nas izluđujete svojim pritiskom. Eto što se dogodi!
Ali sad hodamo.
Čemu? Ti si DJ. Kako ćeš djeci platiti fakultet?
-Mama! -Osjećate li miris…
Jer čini se da je zagorjelo.
Rekao sam ti! Nitko ne želi propalicu za muža. Vidiš sad?
-Moj sin nije propalica! -Poticala si ovo!
Tata, prestani.
Što misliš, tko je platio sve te narudžbe proteklih mjeseci?
-Molim? -Pučke kuhinje, skloništa, dječje ekipe.
-O čemu to govoriš? -Red Star Standard, tata. Zvuči poznato?
Što s tim?
To su moji inicijali, tata. Ja sam Red Star Standard.
Red Star Standard?
To si ti?
Da. Dobrotvorna zaklada koju sam…
O, moj Bože.
Asha…
Bez panike. Aloo gobi gori.
Što? Aloo gobi?
-Asha, čekaj! -Je li ti palo na pamet pitati?
Zašto si tako uzrujana?
Koliko još iznenađenja imaš za mene?
Htio sam te usrećiti.
„Stani iza onoga što želiš, vjeruj unutarnjem glasu?” Koji vrag?
-Ozbiljno sam mislio. -Očito sumnjaš da ja to mogu.
Uvjerila si me da je to dobro ulaganje…
Nisam tebe pokušavala uvjeriti. Trebalo mi je da uspijem sama.
Samo sam htio pomoći.
Pomoći?
Kao što si pomogao tati? Zar ne vidiš da je to svisoka?
Otkud ti uopće toliko novca? Pljačkaš banke, prodaješ ugrožene vrste?
Ne, zbog Facebooka.
-Znači, radio si u start-upu. -Ne baš.
Bio sam im DJ na zabavama. Davno prije. Platili su mi dionicama.
Zaradio si milijun kao DJ za štrebere?
Zapravo, mnogo više. Ali nije to neka velika stvar.
Jest! Ja ne trebam dobrotvora.
Znam to, Asha.
Krish je bar rekao da ne vjeruje u mene.
-Ti si to učinio meni iza leđa. -Ozbiljno?
Jesi li bila iskrena o ijednoj svojoj vezi?
-Ne okreći ovo. -Ti si htjela glumiti.
A ti si ispao iz uloge.
Jedno je dobronamjerna laž, a nešto drugo potpuna neiskrenost.
Tko si ti uopće?
Asha, ja sam tip koji je s tobom išao na 14 vjenčanja.
Ne zato što sam morao ili zato što su me roditelji silili.
Išao sam jer sam to doista želio.
Samo sam po tom pitanju bio neiskren.
Da se nisam morao pretvarati da sam zaljubljen u tebe. Što jesam.
Zaljubljen sam u tebe.
Otvorila sam ti srce, Ravi.
Znaš li što je za to trebalo?
I samo da znaš,
fućka mi se za MIT.
Vjerovala sam ti, a iznevjerio si me.
Bok, mama.
Ne mogu vjerovati, sine. Potrošio si tisuće na narudžbe.
Nije mi dao da vam pomognem, pa…
Uvijek si bio drukčiji, čak i kao dijete.
Brinula sam se za tebe.
Mama, kakva korist od laganja?
Asha i njezini roditelji ne žele ništa sa mnom.
Samo pokušavamo pomoći.
Nemoj kriviti mamu. Ashu si upoznao zbog tih biopodataka.
Zar ne vidiš?
Sin si nam! Lagali bismo, umrli, što god treba za tvoju sreću.
Da, tata, ali bio sam sretan.
Onda si trebao šutjeti.
Razgovarajte.
-Ne prihvaća moje pozive. -Idi k njoj.
Nije važno.
Znajte da se vraćam na posao.
Yoshi je sredio hrpu gaža i…
-Mislim da je vrijeme. -Ravi, ne.
Mama, dosta mi je laganja, pretvaranja da sam netko tko nisam.
Opet bježiš čim postane teško.
Dobro. Ovako stvari stoje, tata.
Ne bježim.
Dobro? To je moj posao. To sam ja.
Volio bih da to vidiš, da ti je to dovoljno, ali očito neće biti.
Ravi, nije to. Samo želimo da…
Želimo sina kojeg smo izgubili kad je napustio fakultet i nestao.
-Želimo te godine natrag. -Ali te su godine prošle, tata!
Te su godine prošle!
Ali sin kojeg imate stoji pred vama. Ovdje sam!
Dobro.
Preporučujem stan u Shoreditchu.
Strašno je skup, ali dobivaš povišicu.
PRIHVAĆANJE RADNOG MJESTA I SELIDBE
Opet pitaju jesi li potpisala.
NAZOVI ME. MOŽEMO LI RAZGOVARATI?
Ash, on je međunarodni DJ. Vidjet ćeš ga opet.
Ne bih rekla.
Oprosti, zbunjena sam.
Pretvarala si se da hodaš s tim tipom mislila si da je švorc,
a onda si se zaljubila u njega.
I ispostavilo se da je ludo bogat.
Usto ti je pomogao da dobiješ promaknuće.
Vjeruje u tebe.
I to je tip kojeg više nikad ne želiš vidjeti?
Moraš progutati ponos, potpisati taj ugovor
i ispričati se tom momku. Tako je jednostavno.
-Nije tako… -Ne zanima me!
Znaš što nije jednostavno?
Vidjeti da odlaziš.
Nedostajat ćeš mi.
Nama ćeš nedostajati.
Mrzit ću lažni britanski naglasak s kojim ćeš se vratiti.
Ali budeš li propuštala ovakve prilike,
ubit ću te.
-Znam ljude koji to mogu odraditi. -Dobro.
Ako je zbilja gotovo, zašto ne odeš? Što te sputava?
Moja obitelj, roditelji, sestra. Nikad ih nisam ovako ostavila.
Toliko energije potrošimo pokušavajući pobjeći od roditelja.
A kad napokon dobijemo tu priliku…
Bilo mi je teško s Jamajke otići u London.
Nisam htio napustiti roditelje. Unatoč našim neslaganjima.
I kako si to uspio?
Shvatio sam da je moj život ondje kamo ga ja odvedem.
Moji će roditelji uvijek biti uz mene.
Ali ovakve prilike ne nailaze svaki dan.
Dakle, ovdje spašavaš svijet.
-Tata? -Mi smo baš na odlasku.
G. Maurya.
Što ćeš ti ovdje?
Jesi li za šetnju?
Kćeri, kad sam ja bio mladi ekonomist,
bila su to druga vremena.
Promaknuće bi dobivali bijelci upola pametni kao ja.
Odrađivao bih njihov posao.
Znaš li što mi je šef rekao? „Da, Indijci su pametni,
ali oni su samo za računanje, nikad neće biti vođe.”
Znam. To me tako ljuti. Žao mi je što si to morao proći, tata.
Zato sam se toliko brinuo da si ti preveliki idealist.
Nisam htio da se suočiš s istim razočaranjem.
Ali… pogledaj se.
Uspjela si.
Više nego što sam i mogao sanjati.
Znaš li na što sam najponosniji?
Učinila si to pod svojim uvjetima.
Kćeri, idi u London. Zaslužuješ to.
Idi i doživi iskustvo života.
Za mene.
Žao mi je što sam vam lagala.
Meni što smo te izludjeli.
Krivim tvoju majku.
Mislim da imam vremena za sladoled.
Kakav je to posao?
Ajme, gdje ti je sestra?
Na šminkanju. Opusti se.
Bože! Zašto danas nosi samo jednu ogrlicu?
-Zato što nije gospodin T., mama. -Pa…
Sad kasni. Provjeri kad su krenuli od doma.
Od doma? Kako to misliš?
Misliš da sam ja od jučer?
Znam za momke. Za šuljanje po noći.
Kao i to da Nick i Priya žive skupa.
A ipak ništa nisi rekla. To baš i nije tipično za tebe.
Htjela sam da mi ona kaže.
Htjela sam da mi kćeri sve kažu.
Mama, znaš da smo to oduvijek htjele.
Nismo znale kako.
Naša obitelj nikad ne razgovara o tome.
Nikad mi nisi govorila o svom životu prije mog rođenja.
Što se ima reći? Izluđivala sam roditelje, baš kao i vi.
U to mi je teško povjerovati.
-Znam da ste našle onu fotografiju. -Tebe i onog momka?
Parag i ja bili smo susjedi. Očevi su bili prijatelji.
Kad bi Parag došao na čaj s ocem,
sjedili bismo u vrtu i satima razgovarali.
Naravno, zaljubili smo se.
Kad je trebalo dogovoriti moj brak, rekla sam roditeljima. Nisu to dopustili.
Rekli su da je on iz druge kaste.
Moj otac više nije progovorio s Paragovom obitelji.
Roditelji su mi dogovorili vjenčanje s tvojim ocem i sudbina mi je zapečaćena.
Mama.
Sigurno si patila.
Jesam.
Isprva sam se pretvarala da volim tvog tatu.
Ali naposljetku se više nisam morala pretvarati.
A sad imam vas djevojke i ovaj predivni život.
Misliš li na njega?
O, da. S vremena na vrijeme.
Rekla sam si, ako budem imala kćeri, pustit ću ih da same biraju svoju sudbinu.
Da, sve dok imamo pet diploma, izaberemo dobrog tipa i pečemo roti.
-Lijepo je. Stavi je. -Nije ovo Igra prijestolja.
Prava se javila! Ma kad si ti ispekla roti?
-Jedanput, četvrtinu. -Da, jedanput.
O, kćeri. Žao mi je što ideš u London.
Ali to je tvoja sudbina.
I, draga, znam da Ravi nije savršen, ali osjećam da je on tvoja sreća.
Vidim kako te gleda.
Tako i tvoj otac mene gleda od dana kad smo se upoznali.
-Zašto sjedite tu? Priya je nestala! -Što?
-Na šminkanju nije, mobitel je isključen. -To je već trebala odraditi!
Smirite se. Sigurno je tu negdje. Razdvojimo se.
-Trebao sam imati sinove. -Vijay, zovi policiju!
-Ja ću ovuda, ti onuda. -Dobro.
-Priya! -Priya!
Oprostite, tete.
Priya!
-Pri! -Draga?
Oprostite! Koliko kupaonica ovdje ima?
Priya? Priya, kćeri!
Bez brige, sve je u redu. Priya!
-Asha. -Nick?
-Pomozi mi. -Vidio si Priyu?
-Priyu? Nisam. Čekaj, trebam tvoju… -Priya! Pri?
Pri?
-Pri, jesi li to ti? -Ne.
-Želiš li razgovarati o tome? -Ne!
Ne želim te požurivati, ali gosti počinju stizati.
Nije me briga!
Daj, otvori. Sama sam.
Pa otvoreno je!
Što se ovdje događa?
Nisam htjela ledene skulpture. Nisam…
Nisam htjela tortu sa zlatnim listovima. I zašto on ne može obući smoking?
U redu, dr. Priya, vrijeme je da pročavrljamo.
Ne želi mi reći kakvo to iznenađenje sprema.
Onda ne bi bilo iznenađenje, zar ne?
Mislim da tu nije riječ o tortama, ledenim skulpturama ili iznenađenjima.
-Mislim da je riječ o tebi. -Otkud ti sad pak to?!
Mislim da šiziš zbog tog dijela o sljedećih sedam života.
Samo sam se zamislila.
Svaka generacija u našoj obitelji to čini već stoljećima.
Što ako ja prva zabrljam?
Bez brige. Već sam ja zabrljala.
Ali ja se prva udajem za nekog tko nije Indijac.
To je problem? Nick je mnogo veći Indijac od nas.
Zbilja ćeš mi to sad reći?! Kako da se zbog toga bolje osjećam?
Znam. Slušaj.
Nick je lud za tobom.
Dobro? Inače ne bi bio odjeven onako kako jest.
-Kako je odjeven? -Nije važno.
Važno je to da te voli.
A mama i tata vole njega.
Ili će ga zavoljeti.
Preostaje samo pitanje voliš li ti njega.
Ali bojim se.
Svi se bojimo.
Ako se ne udaš za Nicka,
kajat ćeš se do kraja života.
Pri, imaš priliku živjeti onako kako ti želiš.
Utišaj sve te misli.
Slušaj svoje srce.
Neka ti ljubav bude jača od straha.
Prekrasno, Ash.
-To si sama smislila? -Da.
Ne.
Bio je to netko pametniji od mene.
Moraš na šminkanje! Odmah!
-Zbilja? -Da, zbilja. Trebaš si vidjeti facu.
Bože!
Priya! Hvala Bogu! Brzo, pripremimo te i odjenimo.
-Pila si? -Ne.
Da. Donesi joj kavu.
-Čekaj! Odjenimo i tebe. -Najprije moram nešto obaviti.
-Kamo ćeš? -Bez brige, vraćam se.
Gospode! Osjećam bijelo vino u tvom dahu.
-Znam. Imao sam 12 godina. -O, Bože!
Bio sam sâm s tom osobom koja me izluđivala.
Morao sam pješice kući. Zamisli!
-Odlučio sam ga zadržati. -Ravi?
-Asha. Što ćeš ti ovdje? -Bila sam glupa. Dugujem ti ispriku.
Asha, ne moraš…
Ni zahvalila ti nisam.
Što si pristao na moj ludi plan.
Što si me naučio ubacivati beatove i miksati.
I što si mom projektu donirao indijske hrane za 50 godina.
Znam da je to bilo od srca.
Jer sve što ti činiš je od srca.
Nije istina da ne vjeruješ u mene.
Oprosti.
Ash…
Ravi, tko je ovo?
Nije bitno.
Bitno je da je ovo sjajan tip.
Pametan je i drag. Uistinu poseban.
Isprva možda djeluje kao zabušant.
I ja sam to mislila.
Ne igraj s njim Riječ na riječ. Nikada.
Polako će ti prirasti k srcu.
A ako nisi previše slijepa,
shvatit ćeš da je on tip kakvog želiš da te bodri.
Uvijek.
Ash.
-Asha. -Idi.
-Idi! -Asha!
Nije ono što misliš! Asha, čekaj!
-U redu je. Smiri se. -Zašto to ponavljaš?
Zašto govoriš da se smirim? Ovo je ozbiljno.
Ljudi slušaju.
-Zašto stojimo tu? -Stigla si!
-Sjajno. Trebamo mladoženju. -Gdje je Nick?
-Nisi ga vidjela? -Ne. Zašto bih?
Ovo je katastrofa!
Ako mu je ovo iznenađenje, koma je!
Indijci kasne, ali taj ga je bijelac pretjerao.
Kako je mogao samo nestati?
-Vidjela sam ga prije i… -Što?
Tražio je pomoć.
-Nisi pomogla? -Tražila sam tebe.
-Naše se kćeri nikad neće udati! -Mama. Daj.
Je li to slon?
Gospode Bože!
O. Moj. Bože.
Dobro prošli, origano!
Priya.
Ti si…
mrtvi luk.
S tobom sam
tanka banana.
-Jesam li… Rekao sam… -Nisi.
-Nisam? -Nisi.
Bože, žao mi je što sam zakasnio.
Znam, nisi htjela pompu, a ja sam došao s pompom.
Bilo je savršeno.
Toliko te volim.
Hajde, vjenčajmo vas!
Čestitke, ljudi!
Čestitke i mojim roditeljima što se nisu miješali.
-Uglavnom. -Malčice.
O ljubavi sam naučila to
da je poput selidbe u novu zemlju.
Pokušavaš izgraditi nešto gdje prije ništa nije postojalo.
Pa… ustraješ i odustaješ.
Komplicirano je i predivno.
Kao i svaki veliki skok u nepoznato.
Čestitke vama dvoma na tom skoku.
Neka ih bude još mnogo. Volim vas.
Živjeli Nick i Priya!
Živjeli!
-Hvala. -Nema na čemu.
Volim vas.
-Hvala, Ash. -I ti bi se mogla udati.
-Volim te. -Mama!
I hvala svima koji su danas slavili s nama.
Ali i mi imamo iznenađenje za vas.
Čast mi je pozvati
našeg DJ-a Čaroslova!
To je Ravi!
Vidi, Asha, to je Ravi.
Idi, moraš nešto reći.
Zaustavite glazbu!
Što se događa? Pinky, sjedni.
Suneeta, Vijay, dužnost mi je reći da je ovaj dečko prevarant.
-U redu je. -Pokušala sam vas upozoriti.
Ne, Pinky, dosta!
Dosta.
Moraš ovo pustiti na miru.
Možda je vrijeme da nešto naučimo od djece
i zaboravimo na sram.
Pinky, gotovo je. Dođi.
Oprostite. Malčice je popila.
Ako smijem…
Teta ima pravo.
Jako dugo nisam bio iskren tko sam.
U redu je, Ravi.
Hvala, tetak, ali žao mi je.
Žao mi je zbog ljudi koje sam povrijedio.
Pogotovo tebe, Asha.
A vi, Nick i Priya, znam da vjenčanje nije mjesto za ovo, ali…
-Tata, samo… -Molim te.
-Što radiš? -Pusti da nešto kažem.
Da.
Ravi nije završio MIT. Nema start-up.
-Ovo nekamo vodi? Što radiš? -Da.
Poenta je da to nije važno.
Ja, mi…
Silno se ponosimo što si nam sin.
Hvala, tata.
Dobro, dosta.
Asha, žao mi je što nisam bio iskreniji.
Ali nikad nisam imao iskrenije osjećaje nego kad sam se pretvarao da sam s tobom.
Zapravo se nisam ni pretvarao.
Promijenit ćeš svijet.
Taj predivni um i to veliko srce.
Nadam se da će jednoga dana u njemu biti mjesta i za mene.
A što je s njom?
Ja?
To je Pihu.
Rođakinja mi je.
Mahni, Pihu.
Bok.
Dođi.
Hajde.
To!
-To! -Napokon!
Zovem se Asha Maurya.
I željna sam života.
Prirodni sam talent u kuhinji.
I žudim za obitelji koju ću hraniti.
Danju spašavam svijet.
Ali živim miran, tradicionalan život noću.
U duši sam jednostavna djevojka.
Hobiji su mi gurmanski objedi i opuštanje kod kuće.
Tražim princa na bijelome konju koji je slobodnjak i duša od čovjeka.
Obožavam vjenčanja i sanjam o tome kako ću jednoga dana imati vlastito.
Možda.
Mislim.
Prijevod titlova: Bernarda Komar